ปรับหมากกลยุทธ์ ภาคบ่าย – บล.เอเซีย พลัส
บริษัทหลักทรัพย์ เอเซีย พลัส สรุปทิศทางและแนวโน้มตลาดบ่ายนี้
20 ก.ค. 2558

กลุ่มพลังงานสุดแสนชีช้ำ วันนี้ยังคงลงต่อเนื่องอีก 1.02% อย่างไรก็ตามมองว่า PTTEP เริ่มมี Downside จำกัด หลังลงมา 3 สัปดาห์ติดต่อกันกว่า 16% มองเป็นจังหวะให้สะสมลุ้น Technical Rebound ส่วนหุ้นเด่นในกลุ่มยังคงชื่นชอบ IRPC  ภาพตลาดไม่ดียังคงกลยุทธ์ 1) หุ้นปันผลสูงมี Story รองรับ ADVANC, INTUCH, BTS, TVO  2) หุ้นเก็งกำไรผลประกอบการงวด 2Qอ8 และ Upside สูง IRPC, THANI, SIRI 
มุมมองและการวิเคราะห์
– กลุ่มพลังงานวันนี้โดนจัดหนักลงต่อเรื่องอีก 1% ถ่วงดัชนีมากที่สุดถึง 2.44 จุด มองสาเหตุหลักน่าจะมาจากความกังวลเกี่ยวกับราคาน้ำมันว่าจะมีการปรับลดลงต่อเนื่อง หลัง US Dollar มีการแข็งค่าเร็วจนกลับไปอยู่ที่ 98 จุด (ราคาน้ำมันยังถูกกดดันด้วยสถานการณ์ Over Supply จากซาอุดิอาระเบีย มีการคงกำลังการผลิตน้ำมันเกิน 10 ล้านบาร์เรลต่อวัน และน้ำมันจากอิหร่านมีแนวโน้มจะออกสู่ตลาดเร็วกว่าตลาดคาดไว้เดิม)  โดยสินค้าโภคภัณฑ์อื่นๆล้วนโดนแรงกดดัน จนลงกันหมด ซึ่งราคาทองคำเช้าวันนี้ก็โชว์ให้เห็นเป็นตัวอย่างด้วยการปรับลงอีก 2.3% สู่ระดับต่ำที่สุดในรอบ 5 ปี นอกจากนั้นยังมีประเด็นเรื่องของผลประกอบการในกลุ่มพลังงาน ก็เป็นหนึ่งในแรงกดดัน โดย PTTEP คาดว่าจะมีการรายงานออกมาในวันที่ 24 ก.ค.58 นี้  ซึ่งฝ่ายวิจัย ASPS คาดว่าจะมีกำไรสุทธิจะออกมาย่ำแย่เพียง 618 ล้านบาท  -93% qoq  -97% yoy
– PTTEP ปรับลงต่อเนื่องมา 3 สัปดาห์ติดต่อกันกว่า 15% เข้าไปแล้ว เชื่อว่าราคามีการซึมซับข่าวลบต่างๆไปมากพอตัวทำให้ Downside น่าจะเริ่มมีจำกัด โดยฝ่ายวิจัยประเมินมูลค่าพื้นฐานปี 2558 ไว้ที่ 110 บาทมี Upside จากราคาปัจจุบันที่ 14.3% ซึ่งในระยะสั้นนี้สามารถที่จะเริ่มเข้ารับเพื่อลุ้นทำกำไรจาก Technical Rebound  มองแนวรับสำคัญไว้ที่ระดับ 94-95 บาท   
– ในกลุ่มพลังงานยังมีหุ้นที่น่าสนใจอีกตัวคือ lRPC ฝ่ายวิจัยคาดกำไรสุทธิงวด 2Q58 ยังคงปรับตัวเพิ่มขึ้นอีก 5.5%qoq มาอยู่ราว 4.04 พันล้านบาท ทำ New High รายไตรมาส ฝ่ายวิจัยได้ปรับเพิ่มประมาณการกำไรสุทธิปี 2558 ขึ้นถึง 20.9% จากเดิม เพื่อสะท้อน 1) ปรับเพิ่มสมมติฐาน GlM ขึ้น 1 เหรียญฯต่อบาร์เรล เป็น 12 เหรียญฯต่อบาร์เรล และ 2) ปรับเพิ่มรายได้พิเศษเงินชดเชยจากการเคลมประกันภัยกรณีเหตุเพลิงไหม้หน่วย VGOHT จำนวน 1.4 พันล้านบาท
นอกจากนี้ในระยะยาวยังรวมโครงการส่วนขยายผลิตภัณฑ์โพลิโพรพิลีน ส่งผลให้ GlM ของ lRPC เพิ่มขึ้นอีกราว 0.7 เหรียญฯต่อบาร์เรล ตั้งแต่ปี 2560 เป็นต้นไป ซึ่งภายใต้ประมาณการใหม่ในปี 2558 คาดผลการดำเนินงานปกติจะพลิกกลับเป็นกำไรราว 6.6 พันล้านบาท จากขาดทุนกว่า 7 พันล้านบาท ในปี 2557 และจะเติบโตอีก 35.8%yoy ในปี 2559 หนุนโดยโครงการ UHV ที่แล้วเสร็จ  ซึ่งทั้งหมดนี้ทำให้ฝ่ายวิจัยปรับมูลค่าพื้นฐานปี 2558 ภายหลังปรับปรุง เท่ากับ 5.80 บาทต่อหุ้น (เดิม 5.2 บาทต่อหุ้น) 
– SET lndex หลุด 1,476 จุด จนมาปิดตัวชีช้ำใกล้ 1,470 จุด อารมณ์ทุกข์ทรมาณยิ่งกว่าชักโครกไม่มีน้ำราด หรือซี๊ดยิ่งกว่าหัวฉีดไม่มีน้ำล้างก้น  ภาพทางเทคนิคเสื่อมเสียอย่างแรง มองดัชนีมีโอกาสลงต่อเนื่องในวันพรุ่งนี้สูงมาก ซึ่งอาจต้องลงไปต่ำกว่า 1,461 จุด
กลยุทธ์การลงทุน Investment Tactic  :
– หุ้นเด่นเดือน ก.ค.58 เน้น High Dividend Yield ADVANC, lNTUCH, TVO และ BTS     
– เก็งหุ้นผลประกอบการงวด 2Q58 เด่น lRPC, THANl, BLA, lVL และ SlRl 
– หุ้นกลุ่มรับเหมาฯจากโอกาสในการประมูลโครงการขนาดใหญ่ของรัฐ CK  
– น่าสะสมกลุ่มธนาคารฯ มอง KBANK และ BBL เป็นตัวเด่น   
– Portfolio Update : ASK , ADVANC, BTS, CK, STPl, VNG